ቻምፒየንስ ሊግ | ቅዱስ ጊዮርጊስ ወደ ካምፓላ አምርቷል
በካፍ ቶታል ቻምፒየንስ ሊግ ወደ ምድብ ለመግባት የሚደረጉ ጨዋታዎች ከአርብ ጀምሮ ሲደረጉ በውድድሩ ላይ ለሁለተኛ ተከታታይ ግዜ ወደ ምድብ ለማለፍ አላማውን ያደረገው ቅዱስ ጊዮርጊስ ከዩጋንዳው ካምፓላ ሲቲ ካውንስል ኦቶሪቲ (ኬሲሲኤ) ጋር ለሚያደርገው ወሳኝ ፍልሚያ ወደ ካምፓላ ዛሬ ረፋድ አምርቷል፡፡የፈረሰኞቹ ልኡካን በእንቴቤ የአየር ማረፊያ ሲደርሱ የዩጋንዳ እግርኳስ ፌድሬሽኖች ማህበር (ፉፋ) እና የኬሲሲኤ ክለብ ሃላፊዎች ተቀብለዋቸዋል፡፡ ሁለቱ ክለቦች ከሳምንት በፊት አዲስ አበባ ላይ ባደረጉት ግጥሚያ ያለግብ ጨዋታዎችን ያጠናቀቁ ሲሆን ሉጎጎ በሚገኘው ስታር ታይምስ ስታዲየም በሚደረገው ጨዋታ ባለሜዳው ኬሲሲኤ ከ2017 ጀምሮ በአፍሪካ የክለብ ውድድሮች ሽንፈትን ባለመቅመሱ ወደ ምድብ የማለፍ የተሻለ ግምት እንዲሰጠው አስችሏል፡፡ ፖርቹጋላዊው የቅዱስ ጊዮርጊስ አሰልጣኝ ካርሎስ ማኑኤል ቫዝ ፒንቶ ለሶከር ኢትዮጵያ በሰጡት አስተያየት ቡድናቸው ካስቸጋሪው ጨዋታ ውጤትን ይዞ ለመመለስ ዋነኛ እቅዱ እንዳደረገ ተናግረዋል፡፡ቫዝ ፒንቶ ፈረሰኞቹን ከያዙ አንስቶ በኳስ ቁጥጥር የበላይነት የሚያምን ቡድን ለመገንባት እየሞከሩ እንደሆነ ቢታይም በፍልስፍናቸው ይህንን ብቻ ለመተግበር ወደ ቅዱስ ጊዮርጊስ እንዳልመጡ ይናገራሉ፡፡ቅዱስ ጊዮርጊስ የፊት አጥቂው ሳላዲን ሰዒድ ጉዳቱ ያገረሸበት በመሆኑ ከጨዋታው ውጪ ነው፡፡ ኮትዲቯራዊው ኢብራሂማ ፎፋና እና ማሊያው አጥቂ ኬታ ሴዲ ከጨዋታው ውጪ የሆኑ ተጫዋቾች ናቸው፡፡ ፈረሰኞቹ ዛሬ ካምፓላ ላይ የመጀመሪያ ልምምዳ መሰራታቸው የክለብ ይፋዊ የፌስቡክ ገፅ ጠቁሟል፡፡ ኬሲሲኤ በመጪው ቅዳሜ ቅዱስ ጊዮርጊስ በስታር ታይምስ ስታዲየም ያስተናግዳል፡፡የቅዱስ ጊዮርጊስ የቡድን ስብስብግብ ጠባቂዎችሮበርት ኦዶንካራ፣ ለዓለም ብርሃኑተከላካዮች፡አስቻለው ታመነ፣ ሳላዲን በርጌቾ፣ አብዱልከሪም መሃመድ፣ አበባው ቡታቆ፣ ደጉ ደበበ፣ መሃሪ መና፣ ፍሬዘር ካሳአማካዮች፡ሙሉአለም መስፍን፣ ምንተስኖት አዳነ፣ አብዱልከሪም ኒኪማ፣ ታደለ መንገሻ፣ አዳነ ግርማአጥቂዎች፡ጋዲሳ መብራቴ፣ በኃይሉ አሰፋ፣ አሜ መሃመድ፣ አማራ ማሌ፣ አቡበከር ሳኒ